**Előterjesztés**

a Képviselő-testület

**2018. március 27-i soron következő ülésére**

**Tárgy:** A települési képviselők tiszteletdíjáról, természetbeni juttatásairól és költségtérítéséről szóló 11/2014. (X.21.) önkormányzati rendelet módosítása

Petneházy Gábor képviselő előterjesztésére a Képviselő-testület 2018. február 26-i ülésén tárgyalta a települési képviselők tiszteletdíjának emeléséről szóló javaslatot. Akkor a Képviselő-testület 15/2018. (II.26.) önkormányzati határozatábanúgy döntött, hogy a képviselői tiszteletdíjak alapdíjának bruttó összegét, havi 59.830 Ft-ra kívánja emelni. Emellett a Képviselő-testület be kívánja vezetni a tanácsnoki tisztség után járó tiszteletdíjat – az alapdíjon felül – melynek összegét bruttó havi 20.000 Ft-ban határozta meg.

Fentiekre tekintettel a Testület felkért engem, hogy a települési képviselők tiszteletdíjáról, természetbeni juttatásairól és költségtérítéséről szóló 11/2014. (X.21.) önkormányzati rendelet módosítását készítsem elő és terjesszem a Képviselő-testület elé. Jelen előterjesztésben ennek a felkérésnek tesznek eleget.

Az Mötv. 35.§-a a következőképpen rendelkezik a tárgykörben:

**„*A helyi önkormányzati képviselők tiszteletdíja, juttatása, költségtérítése***

***35. §*** *(1) A képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.*

*(2) Ha az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható. Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.*

*(3) Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.*

*(4) Az önkormányzati képviselő tiszteletdíja és egyéb juttatása közérdekből nyilvános adat.”*

A vonatkozó önkormányzati rendelet módosításának tervezetét a képviselő-testületi határozatnak és a vonatkozó jogszabályoknak megfelelően elkészítettem. A megemelt tiszteletdíjak a rendelet elfogadásával és hatályba lépésével alkalmazhatóak.

**Rendelet tervezet:**

Jelen előterjesztés mellékletét képezi.

Remeteszőlős, 2018. március 6.

 dr. Kovács Dénes

 jegyző

**Remeteszőlős Község Önkormányzat képviselő-testületének**

**…/… . (… . … .) önkormányzati rendelete**

**a települési képviselők tiszteletdíjáról,**

**természetbeni juttatásairól és költségtérítéséről szóló**

**11/2014. (X.21.) önkormányzati rendelet módosításáról**

Remeteszőlős Község Önkormányzat képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** A települési képviselők tiszteletdíjáról, természetbeni juttatásairól és költségtérítéséről szóló

11/2014. (X.21.) önkormányzati rendelet (a továbbiakban: Rendelet) 1.§ (1) bekezdése c) ponttal egészül ki a következők szerint:

[1.§ (1) A rendeletet alkalmazni kell az önkormányzat…]

„c) tanácsnokára.”.

**2.§** A Rendelet 2.§ (1) bekezdésében a „bruttó 38.650 Ft” szövegrész helyébe a „bruttó 59.830 Ft” szövegrész kerül.

 **3.§** A Rendelet 2.§ (2) bekezdése helyébe a következő rendelkezés lép:

**„**Bizottsági tagsággal és elnökséggel a képviselők részére az alapdíjon felül további tiszteletdíj nem jár. Tanácsnoki tisztséggel a képviselők részére az alapdíjon felül további havi bruttó 20.000 Ft tiszteletdíj jár.”

**4.§** A Rendelet 6.§-a helyébe a következő rendelkezés lép:

„6. § A képviselőt, a bizottság elnökét és tagját, továbbá a tanácsnokot megillető tiszteletdíj és természetbeni juttatás mérséklésére, illetve megvonására vonatkozó képviselő-testületi határozat végrehajtásáról a jegyző intézkedik.”

**5.§** Ez a rendelet 2018. április 1-jén lép hatályba és az azt követő napon hatályát veszti.

Remeteszőlős, …………………………………………

Szathmáry Gergely dr. Kovács Dénes

 polgármester jegyző

Záradék: A rendeletet a mai napon kihirdettem.

Remeteszőlős, …………………………………….

 dr. Kovács Dénes

 jegyző